Instagram’da yangi funktsiyalar paydo bo'ladi

Instagram profillar tarmog'iga uchtagacha postni mahkamlash funktsiyasini taqdim etadi. Bu haqda “TechCrunch” xabar berdi.
Ma'lum qilinishicha, yangi funktsiya foydalanuvchilarga o'z profilida o'zini ifoda etish uchun ko'proq imkoniyat beradi. Yangilanishning sinov versiyasi aprel oyida e'lon qilingan, endi esa barcha Instagram foydalanuvchilari undan foydalanishi mumkin.
Buning uchun muayyan Reels fotosurati yoki qisqa videosiga o'tib, yuqori o'ng burchakdagi uchta nuqtani bosish orqali amalga oshirrish mumkin. “Profilimga mahkamlash” bandini tanlaganda, qadalgan post foydalanuvchi sahifasi panjarasining yuqori qismida paydo bo'ladi.
“Sizning profilingiz — bu sizning makoningiz, shuning uchun ushbu tajribadan bahramand bo'lish maqsadida ko'proq yo'llarni qidirmoqdamiz”, — deydi Instagram rahbari Adam Mosseri.
Avvalroq Telegram’da yangi reaktsiyalar paydo bo'lishi ma'lum qilingandi. Shuningdek, Telegram’da pulli funktsiya ishga tushishi haqida xabar berilgan.